లక్నో: సమాజ్వాదీ పార్టీని, సైకిల్ గుర్తును తన నుంచి లాక్కున్న అఖిలేష్పై ఇంకా ములాయం గుర్రుగానే ఉన్నట్టు కనిపిస్తోంది. బహిరంగంగా ఆ విషయం చెప్పకున్నా తన తమ్ముడు శివపాల్ యాదవ్ వైపే ఆయన మొగ్గు కొనసాగుతోంది. ఎన్నికల ప్రచార బరిలో ఇంతవరకూ ములాయం దిగకున్నా స్టార్ క్యాంపెయినర్ల జాబితాలో ఆయన మొదటి ప్లేస్లో ఉండటంతో మెల్లగా ప్రచారం వైపు కదలబోతున్నారు. అయితే ఆయన మొదట అఖిలేష్ తరఫున ప్రచారం సాగిస్తారా, తమ్ముడు శివపాల్ తరఫున ప్రచారానికి దిగుతారనే అనే దానిపై తాజాగా స్పష్టత వచ్చింది. ఈనెల 9న జశ్వంత్ నగర్ నియోజవర్గం నుంచి శివపాల్ యాదవ్ తరఫున ప్రచారం ప్రారంభిస్తానని, ఆ తర్వాతే అఖిలేష్ తరఫున ప్రచారం ఉంటుందని ములాయం ఓ ట్వీట్లో తెలిపారు. జశ్వంత్ నగర్ నియోజకవర్గం నుంచి నాలుగు సార్లు శివపాల్ యాదవ్ ఎమ్మెల్యేగా ఎన్నికై ఈసారి కూడా అక్కడి నుంచే బరిలో ఉన్నారు. సమాజ్వాదీ, కాంగ్రెస్ పొత్తును యాదవ్ మొదట్నించీ వ్యతిరేకిస్తూ వచ్చినా..అఖిలేష్ మాత్రం తన పంథాలో కాంగ్రెస్తో పొత్తుతో ఎన్నికల బరిలోకి దిగుతున్నారు. అంతేకాదు..తమ కోసం ములాయం ప్రచారం చేస్తారని కూడా అఖిలేష్ ప్రకటించారు. శివపాల్ యాదవ్ మాత్రం తనను పార్టీ ప్రచారకర్తల జాబితాలో లేకుండా చేయడంపై ఇప్పటికే అక్కసు వ్యక్తం చేశారు. సొంతంగానే తాను ప్రచారం చేసుకుంటానని తేల్చేశారు. కాగా, ఎస్పీ-కాంగ్రెస్ కూటమి తరఫున ములాయం ప్రచారం సాగిస్తారా లేదా అనేది పెద్ద విషయం కాదని అఖిలేష్కు వెన్నుదన్నుగా నిలుస్తున్న పార్టీ సీనియర్ నేత రామ్ గోపాల్ యాదవ్ గతంలోనే ప్రకటించారు.
lakno: samajwadi paartiini, saikil gurtunu tana nunchi laakkunna akhileshpai inka mulayam gurrugaane unnattu kanipistondi. bahirangamgaa aa vishayam cheppakunna tana tammudu shivapal yadav vaipe aayana moggu konasagutondi. ennikala prachaara barilo intavarakuu mulayam digakunna star campainerla jaabitaalo aayana modati placelo undatamtho mellagaa prachaaram vaipu kadalabotunnaru. ayithe aayana modata akhilesh tarafuna prachaaram sagistara, tammudu shivapal tarafuna prachaaraaniki digutarane ane daanipai taajaagaa spashtata vachindi. eenela 9na jashwant nagar niyojavargam nunchi shivapal yadav tarafuna prachaaram praarambhistaanani, aa tarvate akhilesh tarafuna prachaaram untundani mulayam oo tweetlo telipaaru. jashwant nagar niyojakavargam nunchi naalugu saarlu shivapal yadav emmelyega ennikai eesaari kuudaa akkadi nunche barilo unnaaru. samajwadi, congress pottunu yadav modatninchii vyatirekistuu vachina..akhilesh maatram tana panthaalo congresto pottuto ennikala bariloki digutunnaru. antekaadu..tama kosam mulayam prachaaram chestaarani kuudaa akhilesh prakatinchaaru. shivapal yadav maatram tananu party prachaarakartala jaabitaalo lekunda cheyadampai ippatike akkasu vyaktam chesaru. sontamgaane taanu prachaaram chesukuntanani telchesaaru. kaga, espy-congress kootami tarafuna mulayam prachaaram sagistara leda anedi pedda vishayam kaadani akhileshku vennudannugaa nilustunna party seanier netha ram gopal yadav gtamlone prakatinchaaru.